Diari Oficial de la Generalitat Valenciana


Sumari del DOGV 4566, del 14-08-2003 (2003/7720)

RESOLUCIÓ de 2 de juny de 2003, del conseller d'Economia, Hisenda i Ocupació, per la qual s'autoritza la inclusió d'una nova línia de subvenció en el capítol IV del Subprograma 322.51 Foment d'Ocupació» del SERVEF per a donar suport a un Conveni de Col·laboració d'aquest organisme amb la Federació Empresarial de la Fusta i el Moble de la Comunitat Valenciana (FEVAMA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/7720


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 2 de juny de 2003, del conseller d'Economia, Hisenda i Ocupació, per la qual s'autoritza la inclusió d'una nova línia de subvenció en el capítol IV del Subprograma 322.51 Foment d'Ocupació» del SERVEF per a donar suport a un Conveni de Col·laboració d'aquest organisme amb la Federació Empresarial de la Fusta i el Moble de la Comunitat Valenciana (FEVAMA). [2003/7720]
  
El SERVEF té assenyalat com a un dels objectius principals el desenvolupament de les polítiques d'intermediació en el mercat de treball i de l'orientació laboral, i gradualment, de les polítiques actives d'ocupació i de la Formació Professional Ocupacional i Contínua en el més ampli sentit, que comprén des de les que es regulen per Ordre fins a la firma de convenis específics amb entitats públiques o privades.
  
Amb el propòsit de desenvolupar polítiques que afavorisquen la inserció laboral de les persones que volen accedir a un lloc de treball i el manteniment del grau d'ocupació, i atés que hi ha col·lectius que per les seues característiques tenen especials dificultats per a això, la Generalitat Valenciana, per mitjà del SERVEF, té prevista la firma d'un Conveni de Col·laboració amb la Federació Empresarial de la Fusta i el Moble de la Comunitat Valenciana (FEVAMA) per a la realització d'un «Pla Estratègic de Recursos Humans» adreçat a la millora i a la creació d'ocupació en el sector de la fusta i el moble a la Comunitat Valenciana".
  
L'objectiu general d'aquest Pla és conéixer la realitat actual en la gestió dels recursos humans, les polítiques retributives i els trets característics de la cultura organitzativa en les empreses del sector de la fusta i el moble de la Comunitat Valenciana amb l'objectiu que aquest Pla contribuïsca a incrementar la productivitat i a millorar la competitivitat en el sector, i garantir així, el manteniment de l'ocupació i la creació de nous llocs de treball.
  
Per a donar cobertura econòmica a aquest Conveni, pel SERVEF es proposa la inclusió d'una nova línia de subvenció nominativa en el capítol IV del Subprograma 322.51, codificada T5623 amb la denominació «Conveni de Col·laboració amb la Federació Empresarial de la Fusta i el Moble de la Comunitat Valenciana (FEVAMA)» per un import de 72.120,00 euros, que disminuirà per a això el crèdit de la línia T2847 denominada «Foment de l'Ocupació Estable i de l'Autoocupació amb entitats públiques i privades», del mateix capítol i subprograma.
  
Vist l'informe de la Intervenció Delegada en el SERVEF de data 6 de maig del 2003 i el de la Subsecretaria de Política Pressupostària i Tresor de data 26 de maig del 2003, tenint en compte el que es disposa en l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària; en l'article 32 i 33 de la Llei d'Hisenda Pública de la Generalitat Valenciana; en els article 18 i 20 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003; en l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i en l'article 14.1.a) de l'Ordre de 28 de febrer del 2003, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2003, resolc:
  
Autoritzar la creació de la línia de transferències corrents codificada T5623 amb la denominació «Conveni de Col·laboració amb la Federació Empresarial de la Fusta i el Moble de la Comunitat Valenciana (FEVAMA)», segons l'annex.
  
Autoritzar la transferència de crèdit entre línies de subvenció d'un mateix subprograma i capítol d'acord amb el següent detall:
  
Aplicacions pressupostàries
  
de despesa que augmenten: Import:
  
64.55.87.8692.35610.0 Línia T5623 72.120,00 euros
  
Aplicacions pressupostàries
  
de despesa que disminueixen: Import:
  
92.71.41.6539.25596.0 Línia T2847 -72.120,00 euros
  
València, 2 de juny del 2003.- El conseller d'Economia, Hisenda i Ocupació: Vicente Rambla Momplet.
  
ANNEX
  
ANNEX DE LÍNIES DE SUBVENCIÓ EXERCICI 2003
  
TRANSFERÈNCIES CORRENTS
  
CODI SUBPROGRAMA: EXPEDIENT
  
322.51 FOMENT D'OCUPACIÓ 31.011 /03
  
Codi: T5623
  
Denominació: Conveni de Col·laboració amb la Federació Empresarial de la Fusta i el Moble de la Comunitat Valenciana (FEVAMA)
  
Import: 72.120,00
  
Beneficiaris: FEVAMA
  
Normativa reguladora: Art. 45.B TRLHPGV
  
Descripció i finalitats: Realització d'estdi.
  
Convocatòria: nominativa.
  
Fons propis: 72.120,00 Fons finalistes
  
Codi: T2847
  
Denominació: fom.ocupació estable i autoocupació amb empreses públiques i privades
  
Import: 130.737,95
  
Beneficiaris: entitats públiques i privades.
  
Normativa reguladora: Orde Conselleria.
  
Descripció i finalitats; ajudes econòmiques per a fomentar l'ocupació estable i l'autoocupació per mitjà d'entitats publiques i privades
  
Convocatòria: genèrica.
  
Ap. no condicionada GV: 130.737,95
  
Ap.externa
  
Ap.cond.GV